**ELŐTERJESZTÉS**

**A KÉPVISELŐ-TESTÜLET**

**2020. november 9-i rendes ülésére**

**Előterjesztés**

**Környezetvédelmi Alap pályázatok elbírálásáról**

A napirendet tárgyaló ülés dátuma: 2020.11.09.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

Környezetvédelmi Alapról szóló 8/2012.(V.01.) Ör. rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

2020.évi költségvetési források

**4. Tényállás bemutatása:**

A Környezetvédelmi Alapról szóló 8/2012.(V.01.) Ör. rendelet 3.§. (1) bekezdése alapján a Környezetvédelmi Alap éves felhasználásáról a környezetvédelmi feladatokkal megbízott Bizottság javaslata alapján a Képviselő-testület minden év április 30-ig, valamint október 15-ig dönt.

A Környezetvédelmi Alap bevételeit környezetvédelmi célokra kell felhasználni. A Környezetvédelmi Alap elsősorban a helyi lakosság és civil szervezetek számára nyújt keretet a közösséget szolgáló **környezet- és természetvédelmi célok** megvalósítására, ösztönözve az ilyen kezdeményezéseket.

A Környezetvédelmi Alap felhasználására részben pályázat keretekben kerülhet sor.

Pályázatot olyan természetes személy, jogi személy és jogi személyiséggel nem rendelkező szervezet nyújthat be, amely az elnyert összegből elsősorban a település közigazgatási területén végez a törvényben meghatározott környezetvédelmi tevékenységet.

Telki község képviselő-testülete a Környezetvédelmi Alapról szóló 8/2012.(V.01.) Ör rendelet alapján 2020. évben is meghirdeti a Környezetvédelmi Alap felhasználására vonatkozó pályázatát.

A Környezetvédelmi Alapban jelenleg rendelkezésre álló forrás mértéke 2.600.000.- Ft.

Az idei évben meghirdetett **pályázat**i felhívásra egy pályázat érkezett a Kokukk Egyesület részéről.

A **Kokukk Egyesület** 120.000 Ft összegű támogatásra nyújtott be pályázatot (**mellékletek**), melynek keretében az alábbi programot szeretné megvalósítani:

* **a II.Telki Magbörze és Komposztnap**

A **pályázat megfelel** a rendeletben megfogalmazott **feltételrendszernek**.

Kérem a Pénzügyi Bizottságot, hogy alakítsa ki javaslatát a 2020. évi Környezetvédelmi Alap felhasználásáról.

Telki, 2020. október 1.

Deltai Károly

polgármester

**Határozati javaslat**

**Telki Község Önkormányzat**

**Képviselő-testület**

**/2020. (X. .) önkormányzati határozat**

**Környezetvédelmi Alap felhasználásáról szóló**

**pályázat elbírálásáról**

A képviselő-testület a Környezetvédelmi Alap 2020.évi felhasználására kiírt pályázat keretében a Kodolányi János Kulturális és Környezetvédő Közhasznú Egyesület által benyújtott pályázatot támogatja.

A pályázat keretében a pályázó Kodolányi János Kulturális és Környezetvédő Közhasznú Egyesület részére …………..- Ft összegű vissza nem térítendő támogatást biztosít.

**Határidő: 2021. ……..**

**Felelős: Polgármester**